लेकिन, डर वास्तविक था। पिछले चुनावों की तुलना में भाजपा ने कुछ सीटें खोयी हैं, काफी संख्या में वोट भी कटे। सीट तालिका समझने के लिए काफी है कि गुजरात में दो दशकों में पहली बार भाजपा कमजोर हुई। भाजपा अपने 150 सीटों के निर्धारित लक्ष्य से काफी पीछे रह गयी। जबकि पार्टी कार्यकर्ता उत्साहित थे, समर्थकों में विश्वास था और भाजपा की सोशल मीडिया टीम उल्लास में थी लेकिन प्रधानमंत्री मोदी चिंतित थे। वो समझ रहे थे कि उनके गृह राज्य में हर चीज़ ठीक नहीं चल रही थी। भाजपा 22 साल की सत्ता विरोधी लहर के खिलाफ लड़ रही थी। भाजपा एक प्रत्यक्षतः नाराज कारोबारी समुदाय के खिलाफ लड़ रही थी। भाजपा को गुजरात के उन 52 प्रतिशत मतदाताओं से अपील करने में कठिनाई हो रही थी, जिन्होंने अपने आधे से ज्यादा जीवन में केवल भाजपा को ही सत्ता में देखा था। पटेल समुदाय नाराज़ था। दलितों को एक नया मसीहा मिल चुका था। अनुसूचित पिछड़े वर्ग के पास भी मजबूत नेता था। और इस सब से ऊपर ये था कि नरेन्द्र मोदी इस बार मुख्यमंत्री पद के उम्मीदवार नहीं थे।